CELEX: 22010D0255
Language: et
Date: 2009-11-23 00:00:00
Title: EL-Ukraina koostöönõukogu soovitus nr 1/2009, 23. november 2009 , EL-Ukraina assotsieerimiskava rakendamise kohta

4.5.2010   
            
            
               ET
            
            
               Euroopa Liidu Teataja
            
            
               L 111/31
            
         EL-UKRAINA KOOSTÖÖNÕUKOGU SOOVITUS nr 1/2009,
   23. november 2009,
   EL-Ukraina assotsieerimiskava rakendamise kohta
   (2010/255/EÜ)
   EL-UKRAINA KOOSTÖÖNÕUKOGU,
   võttes arvesse partnerlus- ja koostöölepingut, millega luuakse partnerlus Euroopa ühenduste ja nende liikmesriikide ning Ukraina vahel (edaspidi „leping”), eriti selle artiklit 85,
   ning arvestades järgmist:
   
               (1)
            
            
               Lepingu artikkel 85 annab koostöönõukogule õiguse anda kahe lepinguosalise kokkuleppel asjakohaseid soovitusi.
            
         
               (2)
            
            
               Lepingu artikli 102 kohaselt kasutavad lepinguosalised mis tahes üld- või erimeetmeid täitmaks lepingukohaseid kohustusi ning tagavad, et lepingus sätestatud eesmärgid saavutatakse.
            
         
               (3)
            
            
               Lepinguosalised peavad praegu läbirääkimisi assotsieerimislepingu sõlmimiseks, mis hõlmab laiaulatuslikku ja terviklikku vabakaubandusala.
            
         
               (4)
            
            
               Lepinguosalised on EL-Ukraina assotsieerimiskava teksti kokku leppinud.
            
         
               (5)
            
            
               EL-Ukraina assotsieerimiskava asendab praeguse EL-Ukraina tegevuskava, valmistab ette uue EL-Ukraina assotsieerimislepingu ja aitab kaasa selle aegsale rakendamisele, sest selles on ühiselt kindlaks määratud konkreetsed meetmed, mis annavad praktilisi suuniseid lepingu ettevalmistamiseks ja rakendamiseks.
            
         
               (6)
            
            
               Assotsieerimiskaval on kaks eesmärki: määrata kindlaks konkreetsed meetmed assotsieerimislepingu ettevalmistamiseks ja luua laiem põhi üldeesmärgile saavutada Ukraina ja Euroopa Liidu poliitiline ühtsus ja suurem majanduslik integratsioon.
            
         
               (7)
            
            
               Assotsieerimiskava on töödokument, mida vajaduse korral täiendatakse selle punktis 3.9 osutatud eduaruannete alusel ning selle üldeesmärkide saavutamiseks,
            
         ON VASTU VÕTNUD KÄESOLEVA SOOVITUSE:
   Ainus artikkel
   Koostöönõukogu soovitab lepinguosalistel rakendada dokumendis UE-UA 1056/2/09 REV 2 esitatud EL-Ukraina assotsieerimiskava, niivõrd kui rakendamine on suunatud uue EL-Ukraina assotsieerimislepingu ettevalmistamisele ja rakendamisele.
   
      Brüssel, 23. november 2009
      
         
            Koostöönõukogu nimel
         
         
            ELi delegatsiooni juht
         
         C. BILDT
         
            Ukraina delegatsiooni juht
         
         J. TÕMOŠENKO